วันนี้จะพาไปลองชิมที่ร้าน Fondue House ซึ่งเป็นร้านอาหารฝรั่งเศสในซอยพหลโยธิน 9

บรรยากาศ: ตัวร้านจะใช้บ้านเก่ามาปรับปรุงให้เป็นร้านอาหาร การตกแต่งเรียบหรูสไตล์ภัตตาคารฝรั่งเศส ในร้านมีดนตรีสดพวกเปียโนแจ๊ซ นั่งทานอาหานสบายๆเคล้ากับเสียงดนตรีทำให้เหมาะมากที่จะมาทานกับคู่รัก ครอบครัว หรือ Business Dinner เอาไป 4.5 ดาวเลยครับ

อาหาร: เริ่มจาก Baked Spinach ตัวผักโขมอบได้นุ่มดี ชิสก็หอมละมุนอร่อยใช้ได้ครับ Escargot จัดเป็นเมนูเด่นของร้านนี้ ตัวหอยทำได้นุ่ม ไม่มีส่วนเหนียว หรือกลิ่นคาวแต่อย่างใด ซอสกระเทียมก็หอมดี อร่อยครับ Baked New Zealand Mussel หอยแมลงภู่นิวซีแลนด์ตัวใหญ่ยักษ์ อบมาในซอสกระเทียมหอมๆ เหมาะจะทานกับขนมปังร้อนๆเลยครับ Fondue ที่ได้ลองเป็น Imported Beef กับ Shrimp เนื้อเป็นเนื้อสันในที่หมักมาจนนุ่มใช้ได้ ส่วนกุ้งเป็นกุ้งกุลาดำตัวกำลังดี ซอสเป็นพวก Ketchup, Coktail Sauce BBQ sauce ทั่วๆไป จานนี้โดยรวมเฉยๆครับ เพียงแต่อาจจะได้ความสนุกในการทอด Fondue ด้วยตัวเองเท่านั้นเองครับ จานต่อมา เป็นซอสส้ม ตัวเป็ดและหนังเป็ดทำได้นุ่มมากๆครับ ที่สำคัญซอสส้มนี่รสเด็ดมากๆ เข้มข้น อร่อยเข้าเนื้อสุดๆครับ จานที่เหลือคือ เสต็กหมูจานนี้หมูก็นุ่มดีแต่โดยรวมแล้ว สุดท้ายที่ลองคือของหวานเป็น กล้วยทอด จานนี้เป็นจานตกม้าตายอย่างแท้จริงครับ กล้วยทอดได้เค็ม และมีกลิ่นเหม็นคาวเหมือนกับว่า เอาน้ำมัน Fondue มาทอดกล้วยต่อ แย่มากๆเลยครับ แบบนี้ให้ได้แค่ 3.5 ดาวพอครับ

บริการ: ยอดเยี่ยมสมเป็นร้านอาหารฝรั่งเศสเอาไป 5 ดาวเต็มครับ

ราคา: ประมาณ 800-1000 บาท/คน ครับ

สรุป: ให้ 4 ดาวละกัน